Paola de Belgio

Paola de Belgio (naskita Paola Ruffo di Calabria ; naskita la 11-an de septembro 1937 en Forte dei Marmi, Italio) estas la edzino de la antaŭa belga reĝo Alberto la 2-a kaj estis tial Reĝino de la belgoj. Sekve la abdikon de ŝia edzo la 21an de julio 2013, ŝi tenas la titolon Reĝino de Belgio .

 Vivo 
La 2an de julio 1959, ŝi geedziĝis kun Princo Alberto de Belgio, konata kiel la Princo de Lieĝo. La paro havas tri infanojn:

 Philippe, Reĝo de Belgio (nask. 1960)
 Astrid, Princino de Belgio (nask. 1962)
 Laurent, Princo de Belgio (nask. 1963)

Reĝino Paola parolas la francan, la italan, la anglan kaj la germanan, sed malmulte la nederlandan, pro kio ŝi estas ofte kritikata .

En 1993, post la morto de reĝo Baldueno la 1-a, la belga trono estis heredita fare de ŝia edzo, kiu iĝis reĝo Alberto la 2-a de la belgoj.

Laŭ la belga konstitucio, la reĝino ne ricevas ajnajn devojn. Tamen ŝi partoprenas en la publika vivo de la lando kaj helpas sian edzon plenumi reprezentajn funkciojn. Reĝino Paola akompanas sian edzon en oficialaj vizitoj, partoprenas oficialajn ceremoniojn kaj ricevojn, kaj partoprenas kulturajn agadojn, organizante koncertojn kaj ekspoziciojn.

Paola aparte atentas helpi junulojn el malriĉaj fonoj. En 1992, la Fondaĵo Reĝino Paola estis establita por subteni organizojn laborantajn kun junuloj, kies ĉefa celo estas helpi junulojn adaptiĝi, trovi laboron, akiri edukadon kaj batali kontraŭ drogoj. Reĝino Paola estas la honora prezidanto de Child Focus, organizo kiu serĉas malaperintajn infanojn tra la mondo.

 Referencoj 

 Eksteraj ligiloj 

 Biografio ĉe la oficiala retejo de la belga monarkio

Kategorio:Kavaliroj de Ordeno de Blanka Aglo
Kategorio:Ordenitoj en la Ordeno de la Kruco de Terra Mariana en 1-a klaso
Kategorio:Kavaliroj grandaj krucoj de la Ordeno de Merito de la Itala Respubliko
Kategorio:Italaj nobeloj
Kategorio:Belgaj reĝedzinoj kaj reĝinedzoj
Kategorio:Federacia Meritkruco (Germanio)
Kategorio:Personoj sur belgaj monbiletoj
⚭Paola de Belgio